PATVIRTINTA

 Marijampolės ,,Šaltinio‘‘pagrindinės

 mokyklos direktoriaus

 2017 m. birželio 21 d. įsakymu Nr. V1-99

PRITARTA

Marijampolės “Šaltinio“ pagrindinės mokyklos

Mokytojų tarybos 2017 m. birželio 8 d.

protokolu Nr. V3-3

**MOKINIO INDIVIDUALIOS PAŽANGOS STEBĖSENOS TVARKA**

1. **BENDROSIOS NUOSTATOS**
2. Marijampolės „Šaltinio“ pagrindinės mokyklos Mokinio individualios pažangos stebėsenos tvarka (toliau - tvarka) parengta vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministrės 2015 m. gruodžio 21 d. įsakymu Nr. V-1309.
3. Tvarka apibrėžia mokyklos mokytojų individualios mokinio pažangos vertinimo (stebėjimo, analizavimo, sprendimų priėmimo) ir 1-10 klasių mokinių įsivertinimo principus, veiklos organizavimą.
4. Mokinio individualios pažangos stebėsenos, fiksavimo ir įsivertinimo tikslai:

3.1. Padėti mokiniui mokytis ir bręsti kaip asmenybei.

3.2. Skatinti mokinį įsivertinti pažangą, apmąstyti sėkmes ir tobulintinus dalykus, priimti pagrįstus sprendimus.

3.3. Sudaryti sąlygas mokytojui analizuoti kiekvieno mokinio asmeninę pažangą pamokoje.

3.4. Padėti mokiniui įžvelgti jo mokymosi galimybes, nustatyti problemas ir spragas.

3.5. Padėti mokiniui pažinti save, suprasti savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus.

3.6. Skatinti mokinius prisiimti atsakomybę už savo mokymąsi.

1. **MOKINIO INDIVIDUALIOS PAŽANGOS FIKSAVIMAS IR ANALIZĖ**

**4. Klasės auklėtojas:**

4.1. Mokslo metų pradžioje organizuoja klasės valandėlę, kurios metu mokiniai individualios pažangos stebėsenos lapuose numato savo būsimus rezultatus, atlieka mokymosi nuostatų refleksiją. (Priedas Nr. 1, 2).

 4.2. Kiekvieno mėnesio pradžioje pradinių klasių mokiniai, o vyresniųjų klasių mokiniai pagal poreikį klasės valandėlių metu pildo asmeninės pažangos stebėsenos lapą: peržiūri savo mokymosi vidurkius, aptaria, kaip sekasi siekti asmeninės pažangos, numato tolimesnius ugdymosi uždavinius.

 4.3. Pastebėjus individualios pažangos mažėjimą klasės auklėtojas organizuoja mokinio pažangos aptarimą su atitinkamo dalyko mokytoju, kuris paskatina lankyti dalykinės pagalbos valandėles, apie mokymosi sunkumus informuoja mokinio tėvus per tėvų susirinkimus, elektroniniame dienyne, telefono skambučiu ir kt.

4.4. Esant reikalui, inicijuoja mokinių, kuriems reikalinga pagalba, ugdymosi aptarimą Vaiko gerovės komisijos posėdyje, organizuoja susitikimą su pagalbos mokiniui specialistais.

4.5. Mokslo metų pabaigoje mokiniai kartu su klasių auklėtojais aptaria individualią mokinio mokymosi pažangą per mokso metus, klasės auklėtojas padeda numatyti tolimesnius asmenybės ugdymo(si) uždavinius.

4.6. Klasės auklėtojas informuoja tėvus, pateikia mokslo metų mokinių individualios pažangos analizę, rezultatus direktoriaus pavaduotojui.

**5. Mokinys:**

5.1**.** Dalykų pamokoseįsivertina savo individualią pažangą, pasirenka būdus, kaip sieks vieno ar kito dalyko geresnių rezultatų. Tai daro padedant ir konsultuojant dalyko mokytojui.

5.2**.** Mokslo metų pradžioje klasės valandėlės metu mokinys individualios pažangos stebėsenos lape atlieka mokymosi nuostaų refleksiją (Priedas Nr.1, 2).

5.3.Kartą per mėnesį ir pusmečio pabaigoje peržiūri savo mokymosi vidurkius, užfiksuotus elektroniniame dienyne, su klasės auklėtoja aptaria, kaip sekasi siekti asmeninės pažangos, numato tolimesnius ugdymosi uždavinius.

5.4**.** Mokslo metų pabaigoje mokiniai kartu su klasių auklėtojais aptaria individualią mokinio mokymosi pažangą per mokso metus.

**6. Dalyko mokytojas:**

6.1. Mokslo metų pradžioje aptaria su mokiniais Marijampolės „Šaltinio“ pagrindinės mokyklos 1-10 klasių mokinių mokymosi pasiekimų ir pažangos vertinimo nuostatas, numato dalyko pusmečio ir metinius įvertinimus, numato būdus mokinio individualiai pažangai įgyvendinti.

6.2. Kas mėnesį informuoja klasės auklėtoją apie mokinių individualią pažangą. Po kontrolinių darbų stebi mokinio daromą pažangą. Dalykinės pagalbos valandėlių metu leidžia siekti pažangos, pagerinti rezultatus.

6.3. Kas pusmetį nagrinėja ir aptaria su mokiniais dalyko individualią pažangą, numato būdus spragoms likviduoti.

6.4. Mokslo metų pabaigoje aptaria su mokiniais dalyko individualią pažangą, numato priemones mokinių individualios pažangos gerinimui, aptaria 2, 4, 6, 8 klasių Nacionalinio mokinių pasiekimų patikrinimo rezultatus.

**7. Administracija:**

7.1. Vykdo individualios pažangos stebėsenos ir pagalbos mokiniui priežiūrą.

7.2. Atlieka mokinių akademinių rezultatų pokyčių analizę.

7.3. Kas savaitę aptaria pavienių mokinių individualią pažangą mokyklos administracijos posėdžių metu.

7.4. Kas dvi savaites aptaria mokinių, kuriems buvo skirtas bandomasis laikotarpis, individualią pažangą.

7.5. Kas mėnesį aptaria mokinių individualią pažangą/nepažangą Vaiko gerovės komisijos posėdžio metu., atlieka įvaires patikras, kurių metu gali būti stebima ne tik mokytojų veikla, bet ir individuali mokinių pažanga.

7.6. Kas pusmetį inicijuoja visų mokinių bei klasių grupių individualios pažangos aptariamą per mokytojų tarybos posėdį. Mokomų namuose mokinių individuali pažanga aptariama Vaiko gerovės komisijos posėdžio metu. 5-10 klasių mokinių individuali pažanga apsvarstoma tikslinių grupių tam tikroje klasėje visų dirbančių mokytojų susirinkime (per Kalėdų atostogas).

7.7. Mokslo metų pabaigoje mokytojų tarybos posėdy aptaria visų mokinių bei klasių grupių individualią pažangą. Išanalizuojami individualūs atvejai dėl pataisų, vasaros darbų, kėlimo į aukštesnę klasę/palikimo kurso kartoti.

**8. Pagalbos mokiniui specialistai:**

8.1. Mokslo metų pradžioje aptaria su mokiniais Marijampolės „Šaltinio“ pagrindinės mokyklos 1-10 klasių mokinių mokymosi pasiekimų ir pažangos vertinimo nuostatas (ypač atkreipia dėmesį į specialiųjų poreikių mokinių mokymosi pasiekimų vertinimą), numato dalyko pusmečio ir metinius įvertinimus, numato būdus mokinio individualiai pažangai įgyvendinti.

8.2. Pagal poreikį informuoja klasės auklėtoją apie mokinių individualią pažangą.

 8.3. Pusmečio pabaigoje aptariama su mokiniais jo individualią mokymosi pažangą, pasiekimų pokyčius.

 8.4. Mokslo metų pabaigoje aprašo kiekvieno mokinio padarytą pažangą.

 **9. Tėvai:**

 9.1. Nuolat seka vaiko mokymąsi, domisi vaiko ugdymosi pažanga ir padeda jos siekti, palaiko ryšį su dalykų mokytojais, klasės auklėtoja, pagalbos mokiniui specialistais, mokyklos administracija.

 9.2. Kas mėnesį peržiūri mokinio mokymosi vertinimus/vidurkius elektroniniame dienyne, aptaria, kaip sekasi siekti asmeninės pažangos, numato tolimesnius ugdymosi uždavinius.

 9.3. Kas pusmetį mokinio tėvai pasirašo mokinio individualios pažangos stebėsenos lapuose.

9.4. Kartu su vaiku dalyvauja Vaiko gerovės komisijos posėdžiuose.

1. **BAIGIAMOSIOS NUOSTATOS**

10. Mokydamiesi vertinti save, mokiniai tobulina mąstymo įgūdžius, analizuoja asmeninę pažangą, numato tolimesnio ugdymosi uždavinius, ugdo mokymosi visą gyvenimą kompetenciją.

11. Individualios pažangos stebėsenos lapai saugomi segtuve auklėtojo kabinete.

12. Siūlymus dėl individualios pažangos stebėsenos lapų pildymo ir mokinių individualios pažangos stebėjimo, analizavimo, fiksavimo procedūrų keitimo teikia mokyklos pedagogai, mokiniai, tėvai.

13. Visi mokyklos bendruomenės nariai teikia siūlymus dėl individualios pažangos stebėsenos tobulinimo.

14. Tvarka koreguojama direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_